Tallinnas algab taotluste vastuvõtt esimesse klassi astumiseks
Alates homsest, 1. märtsist saavad Tallinna lapsevanemad esitada taotlusi elukohajärgsete koolide määramiseks 2023. aasta septembris munitsipaalkooli esimesse klassi astuvatele lastele.
Kõigile rahvastikuregistri andmetel Tallinnas elavatele lastele on tagatud koolikoht ühes munitsipaalkoolis.
Koolikohustuslik on laps, kes saab 1. oktoobriks 7-aastaseks.
Tallinna Haridusamet määrab elukohajärgse kooli arvestades esmajärjekorras õpilase elukoha lähedust koolile ja ühe pere laste õppimist samas koolis. Võimalusel arvestatakse vanemate soove.
Kui mõne kooli läheduses elab rohkem lapsi, kui koolis on õppekohti, siis võidakse arvestada isikute elukohaandmete rahvastikuregistrisse kandmise aega, eelistades neid, kelle registrikanne on varasem.
Vaata elukohale lähimaid koole siit
-
Taotluse elukohajärgse kooli määramiseks saab esitada 1. - 15. märtsini.
Taotluse esitamine on vajalik eelkõige perele, kuna see annab olulist teavet õppekeele valikust ja õdede-vendade õppimisest samas koolis. Samuti arvestatakse võimalusel lapsevanema soove lapse kooli valikul.eKooli kaudu (eKooli kasutajaks saamise ja taotluse täitmise juhend
Taotlust võib esitada alates 1. märtsist:
Paberil Tallinna Haridusametis (Estonia pst 5a, III korrus)
E: 08.15-17.45, T- N: 08.15-16.45, R: 08.15-15.45
Olulised tähtajad kooli astumisel
- 1.-15. märtsil saab esitada taotlusi (eKooli keskkonnas või Tallinna Haridusametis).
- Hiljemalt 20. mail teavitab Tallinna Haridusamet lapsevanemaid elukohajärgsest koolist eKooli kaudu e-posti aadressile või lapse rahvastikuregistri järgsele aadressile.
- Hiljemalt 10. juuniks tuleb lapsevanemal koolile teatada, kas laps hakkab seal õppima või mitte. Kinnitamata koolikohad jäävad vabaks.
- Koolil on õigus vabaks jäänud õppekohad komplekteerida kooli vastuvõtu tingimuste ja korra järgi alates 11. juunist.